**Mathfest 2017.**

**3. festival matematike Krapinsko-zagorske županije**

|  |  |
| --- | --- |
| **Kada** | 12. 4. 2017. (srijeda) ; (9:00 – 16:00) |
| **Gdje** | Hotel Well, Terme Tuhelj |
| **Zašto** | popularizacija matematike i timskog rada |
| **Uzrast** | 3. – 8. r. |
| **Način provedbe** | po kategorijama: kategorija *math43* (3. i 4. razred zajedno)kategorija *math65* (5. i 6. razred zajedno)kategorija *math87* (7. i 8. razred zajedno) |
| **Zadaci** | 40 zadataka – 90 minuta (kategorija math34 - 32 zadatka) |
| **Propozicije** | Pravila u prilogu |
| **Kotizacija** | 100,00 kn po ekipi (škola može prijaviti više ekipa) |
| **Prijave** |  do 10. 3. 2016.  |
| **Način prijave** |  prijavnicu poslati na e-mail: ancica.slavicek@gmail.com |
| **Organizator** | **Udruga MathKaj – Matematičko društvo Krapinsko-zagorske županije (novo)** |
| **Organizacijski odbor** | Vesna Kunštek, Dragica Šalković, Tanja Turk, Andreja Drašković, Viktorija Dimec, Silva Županić i Ančica Slaviček |
| **Sudionici** | osnovne škole KZŽ-a i okolice, Centri izvrsnosti |
| **Plaćanje je isključivo uplatnicom. Nakon što se prijavite poslat ćemo Vam broj računa za uplate.** |
| **Satnica:** 9:00 – 9:30 – dolazak ekipa, prijava na Info pultu 9:30 – 9:50 – pozdravna riječ organizatora i gostiju 10:00 – 11:30 – natjecanje 14:00 – objava poretka 15:00 – proglašenje najboljih i zatvaranje festivala |
| * učenici će moći nakon natjecanja sudjelovati u radionicama ili društvenim igrama, a za mentore je osigurano predavanje
* za učenike i mentore osiguran je besplatan obrok
 |

**NOVO: ovogodišnji organizator je udruga MathKaj, stoga broj računa za uplate nije isti kao i prošlih godina, pa Vas lijepo molimo da ne uplaćujete na taj račun nego na broj računa koji će biti naknadno poslan**

Sve dodatne informacije možete dobiti na e-mail voditeljice ŽSV-a učitelja matematike KZŽ-a: ancica.slavicek@gmail.com (mob: 099 572 11 76).

Pratite nas i na našoj web stranici: <http://matzsv.weebly.com>

**PRAVILA EKIPNOG NATJECANJA 3. FESTIVALA MATEMATIKE KZŽ-a**

Ekipu predstavljaju 4 učenika osnovne škole.

**Kategorija *math43*:** u svakoj ekipi mogu biti najviše dva učenika četvrtog razreda. Preostali učenici moraju biti iz 3. razreda. Uključuje gradivo prethodnih razreda te gradivo četvrtog razreda osim kocke i kvadra.

**Kategorija *math65*:** u svakoj ekipi mogu biti najviše dva učenika šestog razreda. Preostali učenici moraju biti iz 5. razreda. Uključuje gradivo prethodnih razreda te gradivo šestog razreda osim četverokuta.

**Kategorija *math87*:** u svakoj ekipi mogu biti najviše dva učenika osmog razreda. Preostali učenici moraju biti iz 7. razreda. Uključuje cjelokupno gradivo osnovne škole iz matematike osim oblih geometrijskih tijela (valjak, kugla, stožac ), te preslikavanja ravnine (translacija, centralna simetrija, rotacija).

Ukupno vrijeme natjecanja je 90 minuta. Sveukupno ima 40 zadataka (za kategoriju *math43* - 32 zadatka).

Zadaci će biti podijeljeni u dvije kategorije: prvih 25 bit će „lakši“, dok će ostalih 15 biti “teži“ (u kategoriji *math43*  „težih“ će biti 12).

Za točno rješenje „lakšeg“ zadatka dobivaju se 4 boda, a za netočno rješenje oduzima se 1 bod. Za točno rješenje „težeg“ zadatka dobiva se 8 bodova, a za netočno rješenje oduzimaju se 2 boda. Ako se ne ponudi rješenje ili se ponudi više od jednog odgovora ili nije jasno što je ponuđeno, dobiva se 0 bodova. Pogrješno upisano rješenje može se ispraviti tako da se prekriži i pored njega upiše drugo rješenje.

**NOVO: Svaka ekipa moći će jedan od zadataka zamijeniti yoker (logičkim) zadatkom, za koji vrijede ista pravila kao i za zadatak koji je zamijenjen.**

Svaka ekipa starta s 55 bodova (kategorija *math43 s* 44 boda).

Na listiću za odgovore zaokružuje se samo jedan odgovor.

Džepno računalo nije dozvoljeno, niti je dozvoljena upotreba matematičkih formula. Geometrijski pribor je dozvoljen, ali bez napisanih ili otisnutih formula.

Ako dvije ekipe imaju jednak broj bodova bolje mjesto zauzet će ona ekipa koja je osvojila više bodova u težoj skupini zadataka.

Ako neki član ekipe ne može pristupiti natjecanju, na njegovo mjesto može doći drugi učenik, ali o tome treba obavijestiti Organizacijski odbor.

Svaka ekipa treba izabrati jednu osobu (predstavnika) koji jedino ima pravo komunicirati s komisijom za natjecanje. U toku natjecanja samo predstavnik ima pravo odlaska do stola i može komunicirati s komisijom za natjecanje.

Na početku natjecanja predstavnici ekipa dobivaju prijavne obrasce, zadatke, listić za odgovore i prazne listove za rješavanje.

Na kraju natjecanja predstavnik ekipe predati će u zatvorenoj kuverti komisiji prijavni obrazac, listić za odgovore te listove na kojima se rješavalo.

Ekipe imaju pravo žalbe u roku od 30 minuta nakon privremene objave točnih rezultata zadataka. Žalba se razmatra koristeći dokumentaciju koju je ekipa predala.

Organizator zadržava pravo izmjene Pravila, a u tom slučaju ćete biti pravodobno obaviješteni.

Tuhelj, 15. 9. 2016. Organizacijski odbor